**Урок беларускай мовы 1 клас.**

**Раздзел ІІ.Вучымся слухаць і адказваць.**

**Тэма ўрока: “Я і мае сябры. Знаёмімся з сябрамі”.**

**Мэта:** на канец урока вучні ўдасканаляць сэнс слоў “сябр”, “сяброўка”, “сяброўства”, убачаць адрозненне гучання імён на рускай і беларускай мовах.

**Задачы:**

* вычыць адрозніваць беларускае маўленне ад рускага на слых,
* паўтарыць вымаўленне пройдзеных гукаў,
* працягваць фарміраванне вымаўленчых навыкаў,
* пазнаёміць з беларускімі імёнамі,
* фарміраваць уменне асэнсавана ўспрымаць беларускую мову на слых,
* адказваць на пытанне,карыстаючыся словамі самаго пытання,
* правільна і дакладна ўжываць словы пры канструяванні сказаў па ўзоры,
* працаваць над запашваннем лексікі тэматычных груп, уключаць яе ў актыўнае суразмоўніцтва па змесце праслуханых тэкстаў,
* стымуляваць маўленчую дзейнасць вучняў на ўроку,
* выхоўваць павагу да старэйшых, культуру паводзін у час размовы,
* вучыць сябраваць, работаць у пары і групе.

**Абсталяванне:** падручнік па беларускай мове, рабочы сшытак па беларускай мове, карткі з заданнямі, каляровыя алоўкі, карткі з імёнамі, цацка або мяч, вясёлыя смайлікі, малюнкі з вачамі рознача колеру.

**Ход урока**

**1.Арганізацыйны момант**

*Калі ў небе сонца свеціць*

*Або калі дождж ідзе.*

*Давайце будзем, дзеці,*

*Ісці да новых ведаў кожны дзень.*

*-Добры дзень, сядайце, дзеці.*

**2. Актывізацыя ведаў вучняў.**

* **Паўтарэнне. Маўленчая размінка.**

-Дзеці, на працягу мінулых урокаў мы з вамі вучыліся слухаць беларускую мову і вымаўляць.

-Давайце прыгадаем, якія гукі беларускай мовы мы вучыліся правільна вымаўляць.

**Гульня “Разведчыкі”**

На дошцы запісаны словы ў левым слупочку, а гукі ў правым.

Настаўнік разам з дзецьмі чытае словы і гукі на картцы.

-Спалучыце словы з гукам, на які трэба звярнуць увагу.

Дзеці працуюць на картках у групах па 4 вучня. Словы на картках:

|  |  |  |
| --- | --- | --- |
| Я**дз**я |  | [г] |
| **Ч**эся | [р] |
| **Р**ая | [ч] |
| **шч**упак | [шч] |
| Я**г**орка | [дж] |
| **цэ**гла | [дз’] |
| **Ці**моша | [ц’] |
| **дж**ала | [ц] |
| во**ў**к | [ў] |

Дзеці выконваюць заданне, а потым запаўняюць табліцу на дошцы, выпраўляюць памылкі.

- Як у казцы, да слоў мы будзем звяртацца тры разы. Давайце вымавім гэтыя словы разам, выдзяляючы голасам гукі ці спалучэнні гукаў, якія адрозніваюць вымаўленне беларускае ад рускага. Яны выдзелены ў словах тлустымі літарамі.

-Малайцы.

- Паглядзіце другі раз на словы левага слупка і паспрабуйце іх падзяліць на 2 групы. (імёны і назвы прадметаў)

На дошцы з’яўляюцца карткі з імёнамі : Ядзя,Чэся, Рая, Ягорка, Цімоша.

-Паглядзіце трэці раз на імёны дзяцей і паспрабуйце іх падзяліць ізноў на 2 групы.( імёны дзяўчат і хлопцаў) Скажыце, можа ў каго з вас ў класе ёсць падобныя імёны? (Ягор, Цімоша)

**3. Вывучэнне новай тэмы.**

* -Скажыце, а як па-руску будуць гучаць гэтыя імёны людзей, калі яны дзеці, а потым - дарослыя.(дзеці спрабуюць перакласці)

Ядзя- Ядя, Ядвига. Чэся- Чеся, Чеслава. Рая- Рая, Раиса. Ягорка- Егорка, Егор. Цімоша- Тимоша, Тима, Тимофей.

- Малайцы. Сёння на ўроку ў нас новая задача. Мы пачынем вучыцца не толькі слухаць мову, але і адказваць на беларускай мове.

* -Першае заданне ад Ягоркі. Паслухайце і паўтарыце скорагаворку:

***Горкай, горкай, горачкай***

***Ішоў малы Ягорачка.***

***Пратаптаў Ягорачка***

***Сцежачку да горачкі****.* З народнага

**Слоўнік: сцежачка- р.яз.- тропинка.**

Пры паўторным вымаўленні настаўнік звяртае ўвагу вучняў на вымаўленне гукаў [г], [р], [ч], [ц’] і моцна вылзяляе іх голасам.

* **Лексічная работа**

***Імя-имя***

***Прозвішча-фамилия***

***Хлопчык- мальчик***

***Дзяўчынка- девочка***

***Сябр-друг***

***Сяброўка- подруга***

***Сяброўства-дружба***

***Жартуе-шутит***

***Рагочуць-хохочут***

***Клічуць-зовут***

***Хвалявацца-волноваться***

* -Кожны з вас, калі ішоў у школу, вельмі хваляваўся, не ведаў аб тым, як яго сустрэнуць новыя дзеці, хацеў знайсці сяброў. Зараз я вам прачытаю апавяданне, а вы ўважліва паслухайце. Пасля хлопчыкамі адкажуць на пытанне: як завуць героя апавядання, а дзяўчынкі- у якім класе ён вучыцца.

На дошцы з’яўляюцца імёны:



*У школе*

*Алесь прыйшоў вучыцца ў першы клас. Ён не ведаў нікога з аднакласнікаў. Таму хлопчык вельмі хваляваўся.*

*Настаўніца пасадзіла побач з ім блакітнавокую дзяўчынку Ірынку.*

*Хлопчыка, які сядзіць перад Алексеем, завуць Цімафеем.А яго суседку па парце- Паўлінкай. Самы вясёлы ў класе- Юрась. Ён жартуе і смяецца на ўсіх перапынках. Разам з ім рагочуць Яна і Алёнка. Алесь пасябраваў з аднакласнікамі.*

-А зараз я буду задаваць пытанні, а вы, выкарыстоўваючы словы з яго, будзеце складаць свой адказ. Напрыклад,

1. Вам спадабалася апавяданне? Мне спадабалася ... апавяданне. Зразумелі? Таму працягнем.
2. Як завуць героя апавядання? Героя апавядання завуць…Алесь.
3. У якім класе вучыцца Алесь?Алесь вучыцца ў…. 1 класе.
4. Чаму хваляваўся хлопчык? Хлопчык хваляваўся таму, што …
5. З кім пасадзіла Алеся настаўніца? Настаўніца пасадзіла Алеся з … Ірынкай.
6. Якога колеру яе вочкі: блакітныя, чорныя, шэрыя? Яе вочкі … блакітныя.
7. Хто сядзіць перад Алесем? Перад Алесем сядзіць… Цімафей з Паўлінкай.
8. Хто самы вясёлы ў класе? Самы вясёлы ў класе… Юрась.
9. Хто ўважліва слухаў, якія дзяўчынкі рагочуць разам з Юрасем? (Яна і Алёнка)
10. Чым спадабалася вам апавяданне? (вясёлы, дружны клас) Апавяданне спадабалася тым, што……

На дошцы пасля адказаў вучняў з дапамогай стрэлак і малюнкаў з’яўляецца “Разумная карта” тэксту, па якой можна пераказваць.



-Так, дзеці, першых сяброў мы сустракаем ужо ў дзяцінстве. Часам сяброўства пачынаецца ў школе.

* **Азнаямленне з новымі словамі.**

-Сяброўства пачынаецца з гульні. Вось і героі нашага новага задання вырашылі пагуляць у хованкі. Каб даведацца аб тым, хто будзе вадзіць, трэба ім….палічыць. Паслухайце лічылку. Адкажыце, як звалі дзяцей.

***Лічылка***

***Ля Яўгена села Лена.***

***Ля Генадзя села Ядзя.***

***Каля 3oci — два Aнтocі***

***Каля Янкі — тры Святланкі.***

***Каля Сашы — тры Наташы.***

***Колькі тут дзяўчат ycix?***

***Колькі хлопчыкаў ля ix?***

***Хочаш ведаць — не сядзі,***

***Сам цяпер лічыць ідзі.***

*Н. Парукаў.*

-Назавіце імёны дзяцей. Цяжка?..

-Зараз я яшчэ раз прачытаю лічылку, а вам заданне. Хлопцы запамінаюць імёны хлопцаў і падлічваюць іх колькасць. Дзяўчаты- запамінаюць імёны дзяўчат і падлічваюць іх колькасць.

Настаўнік яшчэ раз чытае лічылку.

-Колькі было хлопчыкаў? (на дошцы з’яўляюцца карткі з іх імёнамі) Як ix звалі? Колькі было дзяўчынак? Як ix звалі? А цяпер паўтарайце лічылку разам са мной.

**4. Карэктыроўка ведаў. Работа ў сшытку.**

**Работа ў пары.**

-Адкройце сшытак на с.15 і разгледзьце малюнкі. Уявіце сабе, што сярод прапанаваных дзяцей ёсць ваш малюнак. “Знайдзіце сябе” і падпішыце-“Я “ або напішыце сваё імя. Раскажыце суседу па парце як завуць вашых сяброў на малюнку і чым яны займаюцца.

Вучні даюць імёны дзецям (сваем сябрам). Злучаюць іх малюнак з малюнкам цацкі або рэчы. Потым вучані (4 вучня) ланцужком расказваюць аб выкананай рабоце. Гавораць аб гульнях у якія яны любяць гуляць.



* **Маўленчае практыкаванне.**
* Прыйшоў час гульні. Станем вакол парт сярэдняга раду. Паўтараем за мной.

Фізхвілінка пад музыку “ В этом зале все друзья”

***У гэтым класе ўсе сябры. І раз-два-тры.***

***Я і мы, і вы, і ты. І раз-два-тры.***

***Паглядзі на тых, хто зправа…***

***Паглядзі на тых, хто злева…***

***Зараз вы сябры. Зараз вы сябры.***

- А хаціце лі вы даведацца, як па-беларуску гучаць вашы імёны? Добра. Зараз вы даведаецеся.

Настаўнік перадае цацку або мячык па крузе. Вучні называюць сваё імя па-руску, а настаўнік перакладае яго па-беларуску, вучань рэхам паўтарае імя, потым вучні рэхам паўтараюць.Напрыклад,

Хлопчык: “Егор”.

Настаўнік:”Ягорка”.

Хлопчык:” Ягорка”.

Дзеці:” Ягорка”.

Калі ў класе ёсць вучні з аднолькавымі імёнамі, то як толькі называецца іх імя, дзеці падымаюць рукі ў гору і вымаўляюць разам сваё імя і садзяцца ў круг.

-Зараз праверым як вы запомнілі свае імёны па-беларуску. Іванкі і Настассі пляскаюць ў далоні. Данікі, Данілы, Віця і Кірыла тупаюць нагамі. Ягорка і Сафія , Раман і Мілана, Мікітка і Ванэса разам памашуць рукамі. А зараз ледзь чутна кожны вымавіць па-беларуску своё імя.Добра.Сядайце на месцы.

1. **Замацаванне ведаў. Работа ў падручніку.**

* Адкройце падручнік на с. 24, разгледзьце заданне 1.



-Як вы думаеце, што трэба зрабіць у заданні? Так. Трэба даць імёны немаўлятам і так сама расказаць, як мы можам пазнаць новароджанае дзіця. Напрыклад: У Антося сінія паўзуны. Ён плача. Есць хоча… есці. Давайце знойдзем яго на малюнку і паздароваемся з ім.

У гэты час вучні знаходзяць Антося на малюнку і адказваюць “Добрай раніцы, Антось. Дык вось ты які!”

-На працягу жыцця расце і змяняецца не толькі чалавек, але і яго імя.

-Разгледзьце заданне 2.



Зараз будзе работа ў групах. Трэба падпісаць фотаздымкі па-руску, калі ёсць толькі два подпісы. Вучні прасочваюць, як па-рознаму называюць чалавека ў залежнасці ад узросту.

… -Васечка-…. -….. - Василий Петрович

-А зараз паслухайце і паўтарыце за мной гэта ж па-беларуску:

Васілёк- Васечка- Вася- Васіль-Васіль Пятровіч

Фізхвілінка пад музыку “ В этом зале все друзья”. Дзе становяцца каля парт і спяваюць.

***У гэтым класе ўсе сябры. І раз-два-тры.***

***Я і мы, і вы, і ты. І раз-два-тры.***

***Усміхнісь таму, хто зправа…***

***Усміхнісь, хто злева…***

***Зараз вы сябры. Зараз вы сябры.***

***У гэтым класе ўсе сябры. І раз-два-тры.***

***Я і мы, і вы, і ты. І раз-два-тры.***

***Руку дай таму, хто зправа…***

***Руку дай таму, хто злева…***

***Зараз вы сябры. Зараз вы сябры.***

* **Хвілінка адкрыццяў.**

-Дзеці, нагадайце мне, а колькі ў нашым класе дзяцей з аднолькавымі імёнамі? Што трэба ведаць, каб іх адрозніваць?

- Калі ў класе ёсць дзеці з аднолькавымі імёнамі, то яны павінны называць не толькі сваё імя, але і прозвішча. Памятайце аб гэтым.

**Слоўнік:** Прозвішча- фамилия.

1. **Аўдзіраванне.**

Чытанне настаўнікам **казкі “Коцік Петрык і мышка”.**

*Аднаго разу коцік Петрык захацеў мышку злавіць. Ён быў яшчэ маленькі, але чуў ад дарослых катоў, што яны заўсёды ловяць мышай. I Петрыку вельмі ж захацелася стаць хутчэй дарослым.  
Пайшоў ён у гумно. Хадзіў сюды-туды — нікога няма. Раптам у кутку нешта зашамацела. Петрык скокнуў туды і ўбачыў маленькае зверанятка.  
— Ты хто? — спытаў Петрык.  
— Мышка.  
— Вось ты мне і патрэбная.  
— Навошта?  
— Я не ведаю навошта, але ведаю, што катам трэба лавіць мышэй.  
Мышка пасмялела і кажа:  
— Каты ловяць мышэй, каб гуляць з імі ў ката і мышку. Хочаш, навучу цябе?  
— Хачу, — сказаў коцік.  
— Тады стань у куток, заплюшчы вочы і лічы да трох, а потым лаві мяне.  
Спадабалася гульня Петрыку. Ён стаў у куток, заплюшчыў вочы, а калі далічыў да трох, мышкі было ўжо не дагнаць...*

**Пытанні для праверкі першаснага ўспрымання:**

-Спадабалася вам казка?

-Чым?

-Хто галоўныя героі казкі?

-Як звалі ката? (Петрык) А мышку? (мышка)

-Ці можна назваць герояў казкі сябрамі ?

-Чаму?

**

* Складанне інценіраванага пераказу па малюнках на с.25 падручніка.

**Слоўнік: кот Петрык, мышка, дорослыя каты, маленькая мышка.**

* -Петрык склаў рэбус. Дапамажыце. Скажыце, як завуць яго сябра?

 Кот- Максім.

5,4,3,2,1

**7.Вынік урока. Рэфлексія.**

-Добра, дзеці. Сяброўства- гэта цэлая навука. Нам трэба вучыцца сябраваць. А як гэта зрабіць? (адказы вучняў) Жыць так, каб не пакрыўдзіць нікога сваімі размовамі і справамі.Добра, Будзем гэтаму вучыцца на працягу ўсяго жыцця.

- Што новага вы даведаліся на ўроку?

-Вымаўленне якіх беларускіх гукаў мы паўтарылі?

- 3 якімібеларускімі iмeнамі пазнаёміліся?

-Хто можа назваць сваё імя па-беларуску?

-На дошцы запісаны імёны. Давайце разам іх прачытаем. Можа хто знойдзіце словы, якія схаваліся ў імёнах:

ВАСІЛІСА-……………..ЛІСА

БАРЫС- …. …………....БАР, РЫС

ТАМАРА-……………… АМАР, МАРА

ЦІМОХ-…………………МОХ

ЯКУБ-……………….…..Я, КУБ

- Вам спадабалася працаваць на ўроку?

-Добра. Вы малайцы, старанна папрацавалі .